Nasledujúce časti budú súčasťou zmluvy o dielo. Zmluva musí minimálne obsahovať nasledovné náležitosti v znení článkov s premietnutím obchodných podmienok a požiadaviek uvedených v týchto súťažných podkladoch.

**ZMLUVA O DIELO**

**uzatvorená podľa § 536 a nasl. Zákona č. 513/1991 Zb. Obchodného zákonníka v znení neskorších predpisov a v súlade so zákonom NR SR č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov** (ďalej len ZOVO).

1. **ZMLUVNÉ STRANY**
	1. **Zhotoviteľ**

Obchodné meno: **.....................................**

Sídlo: .....................................

IČO: .....................................

DIČ: .....................................

IČ DPH: .....................................

Zápis: .....................................

Bankové spojenie: .....................................

Číslo účtu: .....................................

Zastúpený: .....................................

 (ďalej iba ako „**Zhotoviteľ**“)

* 1. **Objednávateľ**

Obec Jánovce

Sídlo: Obecný úrad Jánovce, 059 13 Jánovce 248

IČO: 00326259

IČ DPH: nie je platcom DPH

Bankové spojenie: Prima Banka Slovensko, a.s., Poprad

Číslo účtu: 8523257100/5600

Zastúpený: Jozef Kacvinský, starosta obce

 Telefón: 052/ 779 31 24

Fax: 052/ 779 31 24

Elektronická pošta: janovce@obec-janovce.sk

 (ďalej len ako „**Objednávateľ**“)

* 1. Zmluvné strany uzatvárajú túto zmluvu o dielo (ďalej len "**Zmluva**"):
1. **PREDMET ZMLUVY**
	1. Predmetom tejto Zmluvy je
		1. záväzok Zhotoviteľa zhotoviť pre Objednávateľa riadne a včas dielo – **dostavba Domu smútku v obci Jánovce**, v rozsahu podľa bodu 2.2. Zmluvy, a to na základe projektovej dokumentácie, tvoriacej prílohu č. 1 tejto Zmluvy, a
		2. záväzok Objednávateľa zhotovené Dielo prevziať a zaplatiť Zhotoviteľovi cenu vo výške a spôsobom ďalej určeným v Zmluve, ak dielo nebude vykazovať nedostatky, ktoré môžu mať zásadný vplyv na jeho prevádzkovanie.
	2. Dielom sa pre účely tejto Zmluvy rozumie vykonanie stavebných prác podľa predloženej projektovej dokumentácie, ktorej obsah je záväzným podkladom pre vyhotovenie položkovitej kalkulácie rozpočtu diela. Kalkulácia rozpočtu diela tvorí neoddeliteľnú prílohu tejto zmluvy.
	3. Zhotoviteľ je povinný zhotoviť Dielo len v rozsahu uvedenom v bode 2.2. Zmluvy. Zhotoviteľ je oprávnený zrealizovať práce nad rámec rozsahu Diela vymedzeného v bode 2.2. Zmluvy len na základe predchádzajúceho písomného dodatku k tejto Zmluve podpísaného oboma Zmluvnými stranami (ďalej len „Naviac práce“), ktoré sú v súlade **s právoplatným rozhodnutím rady** (§10a ZOVO).
	4. Zhotoviteľ sa zaväzuje zhotoviť pre Objednávateľa Dielo s odbornou starostlivosťou podľa podmienok dohodnutých v tejto Zmluve, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov, a odovzdať zhotovené Dielo Objednávateľovi v zodpovedajúcej kvalite.
2. **ČAS PLNENIA PREDMETU ZMLUVY**
	1. Zmluvné strany sa dohodli, že termín začatia realizácie Diela zo strany Zhotoviteľa bude po podpise Zmluvy, nadobudnutí jej účinnosti a prevzatí staveniska, najskôr 21.8.2014. Objednávateľ sa zaväzuje odovzdať a zhotoviteľ sa zaväzuje prevziať stavenisko pre realizáciu predmetného Diela nasledujúci deň po výzve Objednávateľa.
	2. Zhotoviteľ sa zaväzuje, že Dielo zrealizuje (ukončí) riadne a včas najneskôr do **10.10.2014** od termínu bodu 3.1. Zmluvy - začatie realizácie Diela.
	3. Postupové (priebežné) termíny realizácie Diela môže Objednávateľ určiť po prerokovaní so Zhotoviteľom v harmonograme postupu prác. K postupovým termínom realizácie Diela bude v takom prípade v harmonograme priradený zoznam materiálov, prác a výkonov s uvedením ich ceny, ktoré je Zhotoviteľ povinný zrealizovať k príslušnému postupovému termínu realizácie Diela.
	4. Zhotoviteľ je povinný bez meškania informovať objednávateľa o vzniku akejkoľvek udalosti, ktorá by mohla mať vplyv na kvalitu a lehotu zhotovenia diela.
3. **CENA DIELA**
	1. Celková cena za kompletné zrealizovanie Diela je: (doplní uchádzač)

|  |  |
| --- | --- |
| Cena bez DPH |  |
| DPH |  |
| Cena s DPH |  |

* 1. **Fakturácia** a platenie jednotlivých prác a dodávok budú **po dokončení a prevzatí celého Diela**. Záverečná faktúra bude vystavovaná na základe Zhotoviteľom predložených, Objednávateľom ako aj Stavebným dozorom podľa bodu 5.11 potvrdených súpisov skutočne vykonaných prác na Diele.
	2. V prípade, že počas realizácie diela nastane potreba zmeny použitých materiálov, konštrukcií a druhov stavebných prác oproti projektovej dokumentácii, musí byť každá taká zmena vopred zaznamenaná v stavebnom denníku, odsúhlasená projektantom a stavebným dozorom objednávateľa a zrealizovaná po nadobudnutí účinnosti dodatku k tejto zmluve.
	3. Ak počas realizácie diela nastanú také okolnosti, ktoré majú vplyv na cenu alebo podmienky plnenia zmluvy, rada ako orgán úradu pre verejné obstarávanie (ďalej len „rada“) určí v zmysle § 10a ZOVO, že po uzatvorení zmluvy nastala taká zmena okolností, ktorá má vplyv na cenu a podmienky plnenia, ktorú nebolo možné pri vynaložení odbornej starostlivosti predpokladať pri uzatváraní zmluvy a po tejto zmene okolností nie je možné spravodlivo požadovať plnenie v pôvodnej cene alebo za pôvodných podmienok. V takomto prípade je objednávateľ oprávnený uzatvoriť dodatok k zmluve, ktorá je výsledkom postupu verejného obstarávania, ktorý by zvyšoval cenu plnenia, najskôr v deň nadobudnutia právoplatnosti rozhodnutia rady.
	4. Zhotoviteľ sa zaväzuje pri oceňovaní Naviac prác použiť rovnakú metodiku a jednotkové ceny tak, ako ich použil pri spracovaní svojej ponuky v rámci rozpočtu.
	5. **Lehota splatnosti záverečnej faktúry je do 30 dní** od ich doručenia Objednávateľovi.
	6. Záverečnú faktúru je zhotoviteľ oprávnený vystaviť až po dokončení celého Diela a po prevzatí Diela Objednávateľom. Po vystavení záverečnej faktúry nie je Zhotoviteľ oprávnený vystaviť Objednávateľovi žiadnu ďalšiu faktúru, ktorou by fakturoval cenu prác a dodávok vykonaných na Diele pred odovzdaním Diela Objednávateľovi.
	7. Objednávateľ je oprávnený započítať akúkoľvek svoju i nesplatnú pohľadávku, ktorú má voči Zhotoviteľovi, s pohľadávkou, i nesplatnou, ktorá vznikne z tejto zmluvy Zhotoviteľovi voči Objednávateľovi. Zápočet pohľadávok môže Objednávateľ uplatniť pri úhrade faktúry Zhotoviteľa.
	8. Zmluvné strany sa dohodli, v rozsahu v akom to právne predpisy pripúšťajú, že vylučujú právo Zhotoviteľa započítať akúkoľvek jeho pohľadávku voči Objednávateľovi oproti akejkoľvek pohľadávke Objednávateľa.
1. **ZHOTOVENIE DIELA**
	1. Zhotoviteľ vykoná dielo na vlastnú zodpovednosť. Stavebné dielo Zhotoviteľ vykoná vlastnými kapacitami. Podiel plnenia zo zmluvy, ktorý bude Zhotoviteľ zabezpečovať subdodávateľsky, bude činiť .. ..%(*uvedie Zhotoviteľ*) z podielu celého plnenia, čo vo finančnom vyjadrení činí .............................. EUR bez DPH.

Formou subdodávok bude zhotoviteľ realizovať nasledovné stavebné práce:

 (stručný popis činností vykonávaných subdodávke) (obchodné meno a sídlo subdodávateľa)

* ....................................................................... ...................................................................
* ....................................................................... ...................................................................
* ....................................................................... ...................................................................
* ....................................................................... ...................................................................
* ....................................................................... ...................................................................
	1. Zhotoviteľ poverí riadením prác na Diele pracovníkov spĺňajúcich odbornú spôsobilosť v zmysle zákona č.136/1995 Z.z. v znení neskorších predpisov o odbornej spôsobilosti na vybrané činnosti vo výstavbe.
	2. V cene za zhotovenie Diela sú obsiahnuté aj všetky náklady spojené s vybudovaním, prevádzkou, údržbou a vyprataním staveniska Zhotoviteľom. Ako súčasť staveniska je Zhotoviteľ povinný vytvoriť zástupcom Objednávateľa a vedeniu stavby vhodné materiálne podmienky potrebné pre riadny výkon stavebného a autorského dozoru a pre konanie kontrolných dní stavby.
	3. Zhotoviteľ zabezpečí na svoje náklady oplotenie, stráženie a osvetlenie staveniska, ak je to potrebné.
	4. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky obstará a poplatky za ne znáša Zhotoviteľ. Poplatky a prípadné pokuty za dlhší ako dohodnutý čas užívania uhrádza Zhotoviteľ.
	5. Prevádzkové, sociálne, prípadne aj výrobné zariadenia staveniska si zabezpečuje Zhotoviteľ v súlade s Projektovou dokumentáciou. Náklady na vybudovanie, prevádzkovanie, údržbu, likvidáciu a vypratanie zariadenia staveniska sú súčasťou zmluvnej ceny za Dielo.
	6. Zhotoviteľ je povinný bez zbytočného odkladu po podpise tejto Zmluvy určiť pre vykonanie prác zodpovedného vedúceho stavby.
	7. Zhotoviteľ je povinný viesť odo dňa začatia realizácie Diela o prácach, a dodávkach, ktoré vykonáva, stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela. Zhotoviteľ je povinný predložiť Objednávateľovi denný záznam najneskôr nasledujúci deň po zápise. Objednávateľ je oprávnený najneskôr do 3 pracovných dní od predloženia záznamu v stavebnom denníku poznačiť svoj súhlas, prípadne nesúhlas s obsahom denného záznamu, a to s uvedením dôvodov nesúhlasu. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
	8. Zhotoviteľ sa zaväzuje, že písomne vyzve Objednávateľa tri pracovné dni vopred k obhliadke, a kontrole tých častí Diela, ktoré Objednávateľ počas realizácie Diela určí zápisom v stavebnom denníku. Zhotoviteľ je povinný vždy vyzvať Objednávateľa aj prostredníctvom zápisu v stavebnom denníku na preverenie prác, ktoré budú ďalším postupom prác zakryté alebo sa stanú neprístupnými, a to aspoň tri pracovné dni vopred. Ak Zhotoviteľ nesplní uvedenú povinnosť, je povinný umožniť Objednávateľovi vykonanie dodatočnej kontroly a znášať náklady s tým spojené.
	9. Zhotoviteľ sa zaväzuje najmenej 10 pracovných dní pred odovzdaním príslušnej časti Diela alebo celého Diela vyzvať Objednávateľa na jej (jeho) prevzatie, a to zápisom do stavebného denníka a písomným oznámením, že časť Diela alebo celé Dielo je pripravené k odovzdaniu. Súčasne s výzvou na prevzatie diela doručí Zhotoviteľ Objednávateľovi v dvoch vyhotoveniach všetky doklady preukazujúce úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou, vrátane atestov výrobkov a zariadení, potvrdených záručných listov a prevádzkových predpisov na obsluhu Diela alebo jeho častí, ktoré má alebo by vzhľadom na stav rozostavanosti Diela mal mať ku dňu vystavenia výzvy na prevzatie diela k dispozícii.
	10. Dielo alebo jeho časť je riadne vykonané až úspešným vykonaním všetkých skúšok predpísaných všeobecne záväznými právnymi predpismi, záväznými normami a Projektovou dokumentáciou a predložením dokladov o týchto skúškach Objednávateľovi. Zhotoviteľ sa zaväzuje písomne vyzvať Objednávateľa aspoň 10 pracovných dní vopred k účastí na skúškach Diela alebo jeho časti, pričom účasť Zhotoviteľa na týchto skúškach je povinná. Zhotoviteľ je povinný viesť podrobný technický záznam o vykonaných skúškach a odovzdať ich Objednávateľovi.
	11. **Objednávateľ má lehotu 10 dní na prezretie Diela a dokumentácie pred podpisom odovzdávajúceho protokolu.**
	12. Objednávateľ nie je povinný prevziať Dielo alebo jeho časť, ak nie je riadne vykonané, najmä ak v čase, kedy má dôjsť k odovzdaniu a prevzatiu Diela alebo jeho časti, vykazuje Dielo alebo jeho časť vady alebo nedorobky.
	13. Vadou sa rozumie aj odchýlka v kvalite, rozsahu alebo parametroch Diela stanovených Projektovou dokumentáciou, touto Zmluvou, všeobecne záväznými právnymi predpismi alebo technickými normami.
	14. Nedorobkom sa rozumie aj nedokončená práca oproti Projektovej dokumentácii. Na účely uplatňovania nárokov zo záruky za Dielo sa nedorobky považujú za vady Diela.
	15. O odovzdaní a prevzatí Diela sú Zmluvné strany povinné po prezretí Diela Objednávateľom spísať protokol, ktorý podpíšu oprávnené osoby Zmluvných strán.
	16. Zhotoviteľ je povinný odstrániť vady, ktoré boli zistené pri preberacom konaní a sú uvedené v protokole o odovzdaní a prevzatí Diela, a to v lehote dohodnutej písomne s Objednávateľom, inak v lehote primeranej rozsahu a povahe týchto vád. V prípade, že Zhotoviteľ nezačne práce na odstraňovaní týchto vád včas alebo ich včas neodstráni, je Objednávateľ oprávnený objednať si ich odstránenie na náklady Zhotoviteľa u tretej osoby alebo vady odstrániť sám na náklady Zhotoviteľa.
1. **ZÁRUKA**
	1. Zhotoviteľ poskytuje na Dielo záruku. Zhotoviteľ zodpovedá za to, že zhotovené Dielo bude mať počas celej záručnej doby vlastnosti dohodnuté touto Zmluvou a bude vyhovovať požiadavkám technických noriem a všeobecne záväzných právnych predpisov. Zhotoviteľ zodpovedá za vady, ktoré má Dielo v čase jeho odovzdania Objednávateľovi, a za vady, ktoré vznikli počas záručnej doby.
	2. Záručná doba začína plynúť odo dňa nasledujúceho po podpise protokolu o odovzdaní a prevzatí diela zmluvnými stranami. **Záručná doba sa končí uplynutím 60 mesiacov** plynúcich od odovzdania celej stavby Diela Objednávateľovi. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom, minimálne však doby 24 mesiacov plynúcej odo dňa odovzdania celej stavby Diela Objednávateľovi.
	3. Zhotoviteľ sa zaväzuje začať s odstraňovaním prípadných vád Diela bez zbytočného odkladu po doručení oznámenia vady Objednávateľom, pri vadách ohrozujúcich prevádzku stavby alebo vyvolávajúcich nebezpečenstvo vzniku bezprostrednej škody do 24 hodín od doručenia oznámenia vady Objednávateľom. Pri vadách Diela uvedených v protokole o odovzdaní a prevzatí Diela sa za doručenie oznámenia vady Zhotoviteľovi považuje podpísanie tohto protokolu oboma Zmluvnými stranami.
	4. Ak Zhotoviteľ vadu včas neodstráni, je Objednávateľ oprávnený žiadať primeranú zľavu z ceny Diela, alebo dodanie náhradného predmetu plnenia, alebo je oprávnený odstúpiť od Zmluvy alebo zabezpečiť odstránenie vady na náklady Zhotoviteľa treťou osobou, prípadne sám túto vadu odstrániť na náklady Zhotoviteľa. Ak Objednávateľ zvolí nárok na dodanie náhradného predmetu plnenia, je Zhotoviteľ povinný ho dodať do 10 dní od uplatnenia nároku.
	5. Rovnaké práva ako práva uvedené v bode 7.4. Zmluvy má Objednávateľ i v prípade, ak je vada diela neodstrániteľná.
2. **ZMLUVNÉ POKUTY**
	1. Ak Zhotoviteľ nevykoná a neodovzdá Dielo riadne (bez vád) a včas, je Zhotoviteľ povinný zaplatiť Objednávateľovi zmluvnú pokutu vo výške 0,03% z celkovej ceny dielavrátane DPH za každý začatý deň omeškania s odovzdaním Diela riadne (bez vád) a včas, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď).
	2. Ak je Zhotoviteľ v omeškaní dodania diela viac ako 60 dní, je Zhotoviteľ povinný zaplatiť Objednávateľovi zmluvnú pokutu vo výške 10% z celkovej ceny Diela vrátane DPH, okrem prípadu, že omeškanie nastalo v dôsledku okolností majúcich povahu vyššej moci (prírodná katastrofa, vojna, atď).
	3. Uplatnenie zmluvnej pokuty podľa tohto odseku nevylučuje uplatnenie zmluvnej pokuty podľa odseku 7.1.
	4. Ak Zhotoviteľ nezačne odstraňovať Objednávateľom oznámenú vadu včas, alebo ak Zhotoviteľ neodstráni vadu včas, je Zhotoviteľ povinný Objednávateľovi zaplatiť zmluvnú pokutu vo výške 20,- € za každú vadu a každý začatý deň omeškania až do dňa, kedy Zhotoviteľ pristúpi k odstraňovaniu vady.
	5. Zhotoviteľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
3. **ZÁVEREČNÉ USTANOVENIA**
	1. Na vzťahy medzi zmluvnými stranami vyplývajúce z tejto Zmluvy, ale ňou výslovne neupravené sa vzťahujú príslušné ustanovenia obchodného zákonníka.
	2. Meniť alebo dopĺňať obsah zmluvy je možné pri dodržaní § 10a zákona č. 25/2006 Z.z. o verejnom obstarávaní a o zmene a doplnení niektorých zákonov v platnom znení, len formou písomných očíslovaných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán a účinné dňom nasledujúcim po dni zverejnenia na webovom sídle objednávateľa.
	3. Zmeny a doplnky obsahu Zmluvy možno uskutočniť len písomne.
	4. Zmluva je platná dňom podpisu obidvomi zmluvnými stranami a účinná dňom nasledujúcim po dni jej zverejnenia v CRZ. Zmluvné strany vyhlasujú, že Zmluvu riadne prečítali, jej obsahu porozumeli a na znak súhlasu ju podpisujú.
	5. Zmluva je vyhotovená v dvoch rovnopisoch, po jednom pre každú Zmluvnú stranu.

**Za Zhotoviteľa: Za Objednávateľa:**

V ................, dňa ........... V Jánovciach, dňa .............